b'\n_START_ARTICLE_\nLourdes Mu\xc3\xb1oz Santamar\xc3\xada\n_START_SECTION_\nBiografia\n_START_PARAGRAPH_\nDes de molt jove va compatibilitzar estudis, treball i comprom\xc3\xads pol\xc3\xadtico. Va ser membre de l\'associaci\xc3\xb3 Dones Joves, i va dirigir el Centre d\'Esplai i els Casals d\'Estiu de l\'Associaci\xc3\xb3 Joves Amics de Barcelona (JAB) al barri de Les Corts de Barcelona. _NEWLINE_Estudi\xc3\xa0 enginyeria inform\xc3\xa0tica a la Universitat Polit\xc3\xa8cnica de Catalunya (UPC). Durant la seva etapa universit\xc3\xa0ria particip\xc3\xa0 activament al moviment estudiantil formant part del Claustre de la UPC. Mentre cursava estudis cre\xc3\xa0 la seva empresa de serveis educatius i lleure infantil, L\xc3\xbadic Cultura Barcelona que va dirigir des de 1993 a 1997). Va obtenir el t\xc3\xadtol d\'Enginyera Inform\xc3\xa0tica de Gesti\xc3\xb3 per la UPC, i posteriorment el "M\xc3\xa0ster en Societat de la Informaci\xc3\xb3 i el Coneixement" a la Universitat Oberta de Catalunya (UOC)(2011-2012)._NEWLINE_Exerc\xc3\xad d\'analista de gesti\xc3\xb3 com inform\xc3\xa0tica a l\'empresa Cibernos, dirigint diversos projectes d\'informatitzaci\xc3\xb3 i pres\xc3\xa8ncia a Internet de serveis p\xc3\xbablics (1997-1999)._NEWLINE_La seva formaci\xc3\xb3 en tecnologia i Societat de la Informaci\xc3\xb3 ha estat clau en la seva traject\xc3\xb2ria professional i pol\xc3\xadtica. En el 2001 com a Regidora de la Dona de l\'Ajuntament de Barcelona \xc3\xa9s impulsora de diverses iniciatives per fomentar l\'\xc3\xbas de les tecnologies per part de les dones._NEWLINE_Ha estat pionera en la blogosfera pol\xc3\xadtica catalana i espanyola defensant les possibilitats de la web 2.0 per millorar la connexi\xc3\xb3 entre els pol\xc3\xadtics i la ciutadania i avan\xc3\xa7ar en la transpar\xc3\xa8ncia. Inicia el seu blog al setembre de 2005 per explicar la seva experi\xc3\xa8ncia en quedar atrapada per l\'Hurac\xc3\xa0 Katrina a Nova Orleans._NEWLINE_El seu comprom\xc3\xads pol\xc3\xadtic i el seu comprom\xc3\xads feminista sempre han anat de la m\xc3\xa0. \xc3\x89s impulsora amb la periodista Montserrat Boix i l\'escriptora Gemma Lienas de Dones en Xarxa, xarxa catalana per la igualtat, fundada en 2004 i que actualment la Lourdes Mu\xc3\xb1oz presideix.\n_START_SECTION_\nTraject\xc3\xb2ria pol\xc3\xadtica\n_START_PARAGRAPH_\nVa comen\xc3\xa7ar a militar als 15 anys en les Joventuts Socialistes de Catalunya en 1984 i al Partit dels Socialistes de Catalunya en 1989. _NEWLINE_Va comen\xc3\xa7ar la seva tasca pol\xc3\xadtica en l\'\xc3\xa0mbit municipal com a consellera del Districte dels Corts de l\'Ajuntament de Barcelona en 1991. Esdevingu\xc3\xa9 la Primera Secret\xc3\xa0ria de l\'Agrupaci\xc3\xb3 de Les Corts del PSC de 1993 a 2001. Va ser membre de la Comissi\xc3\xb3 Executiva de la Federaci\xc3\xb3 de Barcelona (1996-2000). Posteriorment treball\xc3\xa0 a les pol\xc3\xadtiques sectorials del partit i va ser membre de l\'Executiva Nacional del PSC amb la responsabilitat de Secret\xc3\xa0ria de Pol\xc3\xadtiques de les Dones (des de l\'any 2000 fins a 2008). \xc3\x89s membre del Consell Nacional del PSC des de 1993. _NEWLINE_Institucionalment, va comen\xc3\xa7ar la seva tasca pol\xc3\xadtica en l\'\xc3\xa0mbit municipal com consellera representant del PSC al Districte de Les Corts (Ajuntament de Barcelona) el 1991. L\'any 1999 s\'incorpor\xc3\xa0 com Consellera T\xc3\xa8cnica del Districte de Les Corts de l\'Ajuntament de Barcelona. Ser\xc3\xa0 elegida regidora de l\'Ajuntament de Barcelona a les eleccions municipals de l\'any 2001, exercint de responsable de la Regidoria de la Dona de l\'any (2001-2003) on destaca pel seu treball en la creaci\xc3\xb3 de serveis municipals per lluitar contra la viol\xc3\xa8ncia de g\xc3\xa8nere i la incorporaci\xc3\xb3 de les dones a l\'\xc3\xbas de les tecnologies._NEWLINE_En la legislatura 2004-2008 va ser escollida diputada per Barcelona al Congr\xc3\xa9s pel PSC, c\xc3\xa0rrec que ja ocupava per substituci\xc3\xb3 des de novembre de 2002. Al Congr\xc3\xa9s de Diputats exercir\xc3\xa0 de vicepresidenta primera de la Comissi\xc3\xb3 d\'Economia i Hisenda, vocal de la Comissi\xc3\xb3 d\'Ind\xc3\xbastria, Turisme i Comer\xc3\xa7, vocal de la Comissi\xc3\xb3 Mixta dels Drets de la Dona i d\'Igualtat Oportunitats, i vocal de la "Subcomissi\xc3\xb3 d\'Adequaci\xc3\xb3 Horaris Laborals i Conciliaci\xc3\xb3 Vida Laboral", i ponent de la Pon\xc3\xa8ncia sobre la prostituci\xc3\xb3._NEWLINE_A la IX Legislatura eleccions generals espanyoles de 2008, tornar\xc3\xa0 a ser reelegida i hi restar\xc3\xa0 fins a l\'any 2011. Exercir\xc3\xa0 de portaveu de Societat de la Informaci\xc3\xb3 del Grup Socialista, i participar\xc3\xa0 en la Comissi\xc3\xb3 d\'Ind\xc3\xbastria, Comer\xc3\xa7 i Turisme), ser\xc3\xa0 vocal de la Comissi\xc3\xb3 d\'Igualtat, i de la Comissi\xc3\xb3 de Ci\xc3\xa8ncia i Innovaci\xc3\xb3. _NEWLINE_En la seva traject\xc3\xb2ria parlament\xc3\xa0ria ha destacat especialment el seu treball en els temes de Tecnologia i desenvolupament de la Societat de la Informaci\xc3\xb3 i la seva posici\xc3\xb3 en defensa del Programari Lliure. Un comprom\xc3\xads reconegut amb el Premi Focus al Coneixement Lliure(2010) com a pol\xc3\xadtica referent._NEWLINE_Tamb\xc3\xa9 ha destacat el seu treball en la Comissi\xc3\xb3 d\'Igualtat. Va participar en la Pon\xc3\xa8ncia sobre la situaci\xc3\xb3 de la prostituci\xc3\xb3 a Espanya aprovada en 2007 despr\xc3\xa9s de tres anys de treball._NEWLINE_En les eleccions generals del 20 de novembre de 2011 no va ser reelegida. Va ocupar el lloc n\xc3\xbamero 13 de la llista per Barcelona per\xc3\xb2 el seu partit nom\xc3\xa9s es va obtenir 10 escons._NEWLINE_Al Congr\xc3\xa9s del PSC de Barcelona celebrat al febrer de 2012 assumeix la Secretaria d\'Organitzaci\xc3\xb3 on impulsa el projecte Partit Obert i transpar\xc3\xa8ncia. Tamb\xc3\xa9 coordina la comissi\xc3\xb3 de les prim\xc3\xa0ries en les quals es va triar a Jaume Collboni com a candidat a l\'Alcaldia de Barcelona per les eleccions municipals de 2015._NEWLINE_Al juny de 2014 torn\xc3\xa0 al Congr\xc3\xa9s de Diputats ocupant l\'esc\xc3\xb3 que deix\xc3\xa0 vacant Albert Soler, nou Director de Relacions Institucionals Esportives del FC Barcelona i va ser portaveu adjunta de la Comissi\xc3\xb3 d\'Economia i Hisenda, Vocal de la Comissi\xc3\xb3 d\'Ind\xc3\xbastria i Vocal de la Comissi\xc3\xb3 Mixta dels Drets de la Dona i Igualtat d\'Oportunitats.'